29.9.2023
SL
Uradni list Evropske unije
C 349/137
2.10 Komercialni cestni promet je živčni sistem vrednostne verige gospodarstva EU.
Sektor cestnega prometa prispeva velik delež k BDP (bruto domačemu proizvodu) EU in zaposluje več kot 3,4 milijona ljudi po vsej EU (13).
Izziva za sektor sta med drugim zagotavljanje varnejšega in bolj zaščitenega prevoza ob hkratnem ohranjanju učinkovitosti enotnega trga ter izboljšanje delovnih pogojev v sektorju in na celotnem področju prevoza.
2.11 Zaradi nedavnega razvoja dogodkov na geopolitičnem področju se je pozornost usmerila na potrebo po zagotavljanju odpornosti logistične dobavne verige EU, tudi v najbolj dramatičnih razmerah.
Višji stroški energije ter večja odvisnost od energentov in surovin v povezavi z agresivnimi protekcionističnimi strategijami nekaterih ključnih mednarodnih akterjev ogrožajo gospodarski sistem EU in blaginjo njenih državljanov.
Sistem komercialnega cestnega prometa EU mora ostati konkurenčen, cenovno dostopen in popolnoma delujoč, tudi v najbolj kritičnih okoliščinah.
Regulativni okvir bi to moral zagotavljati.
3.
Predlog uredbe 3.1 Predlog naj bi nadomestil Uredbo (EU) 2019/1242 (14) iz leta 2019 o emisijskih standardih CO2 za težka vozila.
Čeprav rezultatov veljavne uredbe ni mogoče oceniti, Komisija meni, da je treba prispevati k ciljem evropskega zelenega dogovora in evropskih podnebnih pravil.
Zato določa nove zavezujoče cilje glede CO2, ki se bodo uporabljali od leta 2025.
3.2 Predlog zajema tovornjake (nad 5 ton), mestne avtobuse in medkrajevne avtobuse (nad 7,5 tone) ter priklopnike (vozila brez lastnega pogona, ki jih vlečejo motorna vozila).
Čeprav je to pomembna razširitev področja uporabe uredbe, še vedno obstaja regulativna vrzel v zvezi z zakonsko ureditvijo emisij CO2 za osebne avtomobile in lahka gospodarska vozila (tovornjake med 3,5 in 5 tonami).
3.3 Komisija za uresničitev omenjenih ciljev predlaga nove in bolj ambiciozne cilje emisij CO2 za nova težka vozila od leta 2030 naprej.
V skladu s predlogom bi se emisije CO2 v povprečju in v primerjavi z ravnmi iz leta 1990 zmanjšale za: — 45 % od 1. januarja 2030; — 65 % od 1. januarja 2035 in — 90 % od 1. januarja 2040.
3.4
Vsi novi mestni avtobusi v EU bodo morali biti od leta 2030 brezemisijski (100-odstotni delež brezemisijskih vozil).
3.5
Iz ciljev zmanjšanja CO2 bodo izvzeta naslednja težka vozila:
— vozila manjših proizvajalcev (do 100 vozil); — vozila, ki se uporabljajo za potrebe rudarstva, gozdarstva in kmetijstva; — vozila, načrtovana in izdelana za potrebe oboroženih sil, ter gosenična vozila; — vozila, načrtovana in izdelana ali prilagojena za potrebe civilne zaščite, gasilskih enot ter enot za ohranjanje javnega reda in miru ali nujne medicinske oskrbe; — delovna vozila, kot so tovornjaki za odvoz odpadkov.
3.6 Za razliko od standardov CO2 za osebna vozila in lahka gospodarska vozila Komisija v predlogu za težka vozila obravnava motorna vozila na vodikov pogon (poleg drugih trenutno razpoložljivih alternativnih tehnologij, kot so akumulatorska električna vozila ali vodikove gorivne celice) kot vozila brez emisij izpušnih plinov.
(13) (14)
Eurostat, podatki iz ankete o delovni sili za leto 2014.
Uredba (EU) 2019/1242 Evropskega parlamenta in Sveta z dne 20. junija 2019 o določitvi standardov emisijskih vrednosti CO2 za nova težka vozila in spremembi uredb (ES) št.
595/2009 in (EU) 2018/956 Evropskega parlamenta in Sveta ter Direktive Sveta 96/53/ES (UL L 198, 25.7.2019, str. 202).